TV7 JERUUSALEMMA UUDISED
Tänased teemad -
Iisraeli kaitseminister julgustab kandma relva.
Välismeedia esitab palestiinlaste terrorit ühepoolselt.
Jeemen survestab juute pöörduma islami usku.
Uus-Meremaal asub maailma kaugeim juutide kogukond.
Facebook kasutab Iisraeli satelliiti Aafrikasse võrguühenduse loomiseks.
Iisrael korraldab 2016. aastal noorettevõtjate tippkohtumise.
Olete vaatamas TV7 Jeruusalemma Uudised.
Iisrael Hayomi väitel õhutas Iisraeli kaitseminister
relvaluba omavatel iisraellastel kandma enesega käsirelva,
et vajadusel seda terrorirünnakutes kasutada.
Moshe Yaloni sõnul
on terrorirünnakud vähenenud, kuna tõhustatud turvameetmed
on tõkestanud organiseeritud kuritegevusele.
Kaitseministri kohaselt uurib Iisrael islamistide strateegiat juudiriigis.
Yaloni sõnul võitleb Iisrael oma riigi eest
ja on valmis tegema edasisi samme.
Kui Palestiina autonoomia soovib end laiendada,
siis reageerib Iisrael sellele vastavalt.
Arutz Sheva teatas Jeemeni esitatud ultimaatumist juutidele,
mille kohaselt peavad nad riigis elamiseks pöörduma islamiusku.
Hiljuti migreerus Iisraeli juut,
kes lahkus Jeemenist, olles maskeerunud moslemiks.
Jeemeni valitsuse sõnul
ei suuda riik tagada juutide sealset julgeolekut.
Knesseti druusi taustaga parlamendi rahvasaadik
soovitas möödunud nädalal kaaluda võimalust
tuua Jeemeni juudid lennuteid kasutades Iisraeli,
viidates 1950. aasta operatsioonile "Lendav vaip".
Jeemeni juutide olukord on viimastel aastatel olnud ohtlik.
Olud halvenesid 2012. aasta veebruaris
peale president Saleh'i ametist tagandamist.
2009.-2013. aasta vahemikus on Jeemenist põgenenud 150 juuti.
Pealinna hõivanud Huhide moto: surm Iisraelile ja juudid olgu neetud.
Israel Hayom'i kohaselt esitab rahvusvaheline meedia
puudulikku infot Iisraelis toimuvate palestiinlaste terroriaktide osas.
Välismeedia ei ole kajastanud hetkeolukorda põhjalikult,
mistõttu esitatakse nendes puudulikku ja ühekülgset infot
Iisraelis toimuvate palestiina terroriaktide osas.
Näiteks on Briti päevalehes "The Independent" uudis
Jeruusalemma kohvikus toimunud pussitamisest,
milles sai haavata kaks 60-aastast juudist meest.
Sündmuspaigale jõudnud politsei tulistas 16-aastast kurjategijat.
The Independent teatas sündmusest järgnevalt:
Iisraeli julgeolekuametnikud tapsid 16-aastase noormehe
Jeruusalemmas aset leidnud pussitamisest tekkinud vägivallalaines.
Täiesti mainimata jäeti, et noormees oli pussitaja.
Artiklis nimetatakse seda seitsmendaks ohvriks,
keda Iisraeli julgeolekujõud olid ööpäeva jooksul tapnud.
Pussitamist kirjeldati alles artikli teises pooles.
Ühtlasi uudisteagentuur Reuters keskendub terrorivastases võitluses
rünnakute asemel pigem Iisraeli reageeringutele.
Teated mitmetest terrorirünnakutest
ei kajastu The Guardian'is või The New York Times'is.
Selle asemel raporteeritakse ISIS-est ja Ankara terrorintsidendist.
Ynet News kirjutas, et maailma kaugeim
juutide kogukond asub Uus-Meremaal, Aucklandis.
Kogukond on enamasti õigeusklik, kuid teeb ka tavatut koostööd
samas linnas oleva messiaanlike juutide kogukonnaga.
Aucklandi õigeusu kogukonna juhiks on naine,
mis traditsionaalselt kuuluks hoopis mehele.
Juutide kogukonna 180 last käivad endises erakoolis,
mis saab nüüdsest riiklikku toetust.
Juudi keskkoole linnas pole.
Põhikoolis peavad kõik mitte-juudid
kandma heebrea tundides kipat ja osalema hommikupalvetes.
Uus-Meremaa valitsuse tõttu on raske sooritada ümberlõikamist,
kuna seda võib teostada ainult litsentseeritud arst,
kes peaks operatsiooniks Austraaliast kohale lendama.
Lisaks jälgib protseduuri Uus-Meremaa litsentseeritud arst.
Üllatav on asjaolu, et protsess on kulukas ja keeruline,
kuigi Uus-Meremaa peaminister on ise juudi päritolu.
Aucklandi juudikoolides puuduvad kvalifitseeritud pedagoogid.
Iisrael Hayom teatas
Facebooki plaanist kasutada Iisraeli satelliiti Amos-6,
et luua tasuta võrguühendus Sahara-tagustes piirkondades
kui osa Facebooki Internet.org programmist.
Iisraeli kosmosetööstuse poolt välja töötatud satelliitettevõte
saadab 2016. aastal Amos-6 orbiidile, kus see asendab Amos-2 satelliidi.
Sama projekti raames teeb Facebook koostööd
ka Prantsusmaa satelliitettevõttega Eutelsat.
Spacecomi andmetel ulatub satelliidi maksumus 95 mln dollarini.
Iisraeli Hayom kirjutab,
et järgmise aasta aprillis korraldatakse esmakordselt Iisraelis
USA finantsturgude ajakirja Forbes'i tippkohtumine noorte ettevõtjatele.
Kohtumisele oodatakse 600 alla 30-aastast osalejat
Euroopast, USA-st ja Iisraelist, igast riigist 200 ettevõtjat.
Viimastel aastatel on kokkusaamisi korraldatud Philadelphias.
Iisraeli Forbesi kirjastajatel on heameel olla osa
esimesest omataolisest rahvusvahelisest konverentsist,
mis toob Iisraeli 600 maailma mõjukaimat noort.
Forbesi tippkohtumine on heaks hüppelauaks,
kuna see juhindub innovatsioonist.
Need olid meie tänased uudised.
Shalom ja kohtumiseni!